text: SønderjyskE og Horsens reddet - Esbjerg har stadig chancen
  25 maj 2011 kl. 20.08
  En sejr på 2-1 i Ålborg til SønderjyskE over AaB betyder en ny sæson i superligaen for sønderjyderne.
  AC Horsens er også fortsat i superligaen trods nederlaget på 2-1 til Esbjerg, der samtidig holder liv i vestjyderne.
  Esbjerg holder liv i håbet om endnu en sæson i Superligaen. Det står klart, efter at holdet fortjent hev en 2-1-sejr i land over AC Horsens.
  Jesper Lange agerede endnu engang redningsmand på Blue Water Arena og sikrede Esbjerg en dramatisk finale mod Randers på søndag.
  
  SønderjyskE og AC Horsens bliver i superligaen
  Med en udesejr på 2-1 over AaB fortsætter Sønderjyske i Superligaen.  
  AaB kunne have sikret sig overlevelse i Superligaen med en hjemmesejr mod Sønderjyske, men tabte altså og må nu vente med afgørelsen til sidste spillerunde på søndag.
  Til gengæld er Sønderjyske med de tre point sikker på at blive i landets bedste række.
  Trods nederlaget til Esbjerg kan AC Horsens ikke længere hentes af Randers og Esbjerg, hvorfor AC Horsens ligesom SønderjyskE er at finde i superligaen efter sommerferien.
  